Georgios Xenopoulos

**Georgios Xenopoulos** S.J. (gresk: Γεώργιος Ξενόπουλος; født 23. august 1898 på Syros i Hellas, død 28. januar 1980) var en gresk jesuitt og biskop. Fra 1947 til han gikk av i 1974 var han biskop av Santorini og biskop av Syros. I tillegg var han til forskjellige tider apostolisk administrator av erkebispedømmet Athen, bispedømmet Kreta og det apostoliske vikariat Saloniki. 
## Liv og virke
### Prest
Georgios Xenopoulos sluttet seg til jesuittordenen og ble presteviet den 31. juli 1926.

### Biskop av Syros, og av Santorini
Den 22. februar 1947 ble Xenopulos utnevnt til biskop av Syros og biskop av Santorini av pave Pius XII. Hans bispevielse fant sted 20. juli 1947, med erkebiskopen av Naxos, Tinos, Andros og Mykonos, Giovanni Francesco Filippucci, som hovedkonsekrator. 

Fra 1950 til 1953 var han apostolisk administrator for erkebispedømmet Athen og det apostoliske vikariat Salonica (senere Thessaloniki). I 1952 ble han i tillegg utnevnt til apostolisk administrator av bispedømmet Kreta, et embede han hadde til sin død.

Fra 1963 til 1965 deltok Xenopulos i alle fire sesjoner i Det andre Vatikankonsil. Han ble kjent for å ta opp konseptet med å åpne for nattverd under begge skikkelser (det vil si i brødets og vinens skikkelser; under vinens skikkelse var tidligere avgrenset til prester)

Pater Yves Congar, franske dominikansk teolog, la merke til biskop Xenopulos på konsilet, og skrev i sin bok *My Journey of the Council* om biskop Xenopulos, *«navnet er gresk, men hans uttale av latin var typisk og helt italiensk.»*

I løpet av sin periode som biskop ordinerte Xenopulos en rekke biskoper. Han var hovedkonsekrator av erkebiskop av Athen Marios Makrionitis i 1953, erkebiskop av Naxos, Tinos, Andros og Mykonos Ioannis Perris i 1961, og erkebiskop av Syros og Santorini Frangiskos Papamanolis OFM Cap, Han var medkonsekrerende av erkebiskop Marcus Sigala i 1947, biskop Hyakinthos Gad i 1958, erkebiskop Venedictos Printesis i 1959, erkebiskop Antonios Varthalitis A.A. i 1962, og erkebiskop Nikolaos Foskolos i 1973.

Biskop Georgios Xenopulos døde 28. januar 1980, i en alder av 81 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1877
* Erkebiskop Angelo Rotta (1872-1965) *1922
* Erkebiskop Giovanni Francesco Filippucci (Filippoussis) (1874-1959) *1927
* Biskop Georges Xenopulos, S.J.(1898-1980) *1947

## Referanser